sukhrobnurali/uzbek-legal-corpus huggingface dataset:
Oʻzbekiston Respublikasi Vazirlar Mahkamasining 2020-yil 27-apreldagi 221-F-son farmoyishi
(order, 2020-04-27)

Oʻzbekiston Respublikasi Prezidentining “Ikkinchi jahon urushida qozonilgan gʻalabaning 75 yilligini munosib nishonlash toʻgʻrisida” 2019-yil 23-oktabrdagi PQ-4495-son qarori ijrosini taʼminlash, shuningdek, Toshkent shahrining Olmazor tumanida barpo etilayotgan “Gʻalaba bogʻi” majmuasining qurilish-montaj ishlarini jadallashtirish maqsadida: 1. Quyidagilar: Oʻzbekiston Respublikasi Mudofaa vazirligining barpo etilayotgan “Gʻalaba bogʻi” majmuasi uchun bronzadan ishlangan urush qahramonlari obrazi aks ettirilgan 14 ta askar va barelyeflarni (keyingi oʻrinlarda — yuk) Xitoy Xalq Respublikasidan Oʻzbekiston Respublikasiga olib kelish toʻgʻrisidagi taklifi maʼqullanganligi; 2020-yil 17-aprel, 19-aprel, 22-aprel va 24-aprel kunlari Oʻzbekiston Respublikasi Mudofaa vazirligining yuk havo kemasida “Toshkent — Pekin — Urumchi — Toshkent” yoʻnalishi boʻyicha tasdiqlangan reyslar orqali Xitoy Xalq Respublikasidan yuk olib kelinganligi maʼlumot uchun qabul qilinsin. 2. Oʻzbekiston Respublikasi Moliya vazirligi ushbu farmoyishda nazarda tutilgan yukni Xitoy Xalq Respublikasidan olib kelish uchun sarflangan xarajatlarni asoslangan hisob-kitoblarga muvofiq Mudofaa vazirligiga Oʻzbekiston Respublikasi Vazirlar Mahkamasi zaxira jamgʻarmasi mablagʻlari hisobidan qoplab bersin. 3. Mazkur farmoyishning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov, Oʻzbekiston Respublikasi mudofaa vaziri B.N. Qurbonov va Oʻzbekiston Respublikasi moliya vaziri T.A. Ishmetov zimmasiga yuklansin.
Oʻzbekiston Respublikasi Vazirlar Mahkamasining 2020-yil 25-apreldagi 220-F-son farmoyishi
(order, 2020-04-25)

Oʻzbekiston Respublikasi Vazirlar Mahkamasining 2018-yil 29-avgustdagi 717-f-son farmoyishiga muvofiq hamda M 39 “Toshkent — Termiz” avtomobil yoʻlining rekonstruksiya qilingan 1330 — 1395 km, 1400 — 1410 km va 1426 — 1451 km qismlarida obyekt qurilishi yakunlanganligi munosabati bilan: 1. Oʻzbekiston Respublikasi Vazirlar Mahkamasining 2018-yil 29-avgustdagi 717-f-son farmoyishi bilan tashkil etilgan Davlat qabul qilish komissiyasining M 39 “Toshkent — Termiz” avtomobil yoʻlining rekonstruksiya qilingan 1330 — 1395 km, 1400 — 1410 km va 1426 — 1451 km qismlarida qurilishi yakunlangan obyektni foydalanishga qabul qilish dalolatnomasi quyidagi koʻrsatkichlar bilan birga tasdiqlansin: 2. Mazkur farmoyishning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi transport vaziri E.M. Gʻaniyev zimmasiga yuklansin.
Oʻzbekiston Respublikasi Vazirlar Mahkamasining 2020-yil 24-apreldagi 219-F-son farmoyishi
(order, 2020-04-24)

Oʻzbekiston Respublikasi Prezidentining 2017-yil 27-sentabrdagi PQ-3293-son qarori bilan tasdiqlangan Oʻzbekiston Respublikasi va AQSh davlatlararo hamkorligini yanada rivojlantirish va Nyu-York shahrida (2017-yil 20-21-sentabr) boʻlib oʻtgan Oʻzbekiston-Amerika biznes-forumi yakunlari boʻyicha erishilgan axdlashuvlar boʻyicha amaliy tadbirlar rejasi (“yul xaritasi”) hamda Oʻzbekiston Respublikasi Prezidentining 2018-yil 24-maydagi PQ-3739-son qarori bilan tasdiqlangan Oʻzbekiston Respublikasi Prezidentining 2018-yil 15 — 17-may kunlari AQShga rasmiy tashrifi davomida investitsiyaviy-texnologik, bank-moliya va savdo-iqtisodiy sohalarda imzolangan hujjatlar ijrosi boʻyicha amaliy tadbirlar rejasi (“yoʻl xaritasi”) ijrosini taʼminlash, shuningdek, mahalliy ishlab chiqaruvchilarning eksport salohiyatini oshirish, noanʼanaviy bozorlarni oʻzlashtirish, eksport qilinadigan mahsulotlarning turlarini kengaytirish, eksport faoliyatiga kichik va xususiy tadbirkorlik subyektlarini faol jalb qilish maqsadida: 1. “Uztreyd” AJga “Uz-American Trade Corp.” Oʻzbekiston-Amerika savdo uyi bilan 2020-yil 6-yanvarda tuzilgan NY-20/01-son kontrakt boʻyicha 2020-yil 31-dekabrgacha umumiy qiymati 1 251 200,00 AQSh dollariga teng boʻlgan 736,0 tonna uzun donli guruchni (TIF TN kodi 1006 30 9800) eksport qilishga ruxsat berilsin. 2. Oʻzbekiston Respublikasi Davlat bojxona qoʻmitasi eksport qilinadigan tovarlarning bojxona rasmiylashtiruvini belgilangan tartibda taʼminlasin. 3. Mazkur farmoyishning bajarilishini nazorat qilish Oʻzbekiston Respublikasi Bosh vaziri oʻrinbosari — investitsiyalar va tashqi savdo vaziri S.U. Umurzakov zimmasiga yuklansin.
Koronavirus pandemiyasi davrida sanitariya-epidemiologiya xizmati xodimlarini yanada ragʻbatlantirish chora-tadbirlari toʻgʻrisida
(resolution, 2025-11-26)

Koronavirus infeksiyasi tarqalishiga qarshi kurashish davrida sanitariya-epidemiologiya xizmati tibbiyot xodimlarining mehnatini yanada ragʻbatlantirish maqsadida: 6. Oʻzbekiston Respublikasi, Qoraqalpogʻiston Respublikasi, viloyatlar, Toshkent shahar, tuman va shaharlar Bosh davlat sanitariya vrachlariga karantin tadbirlarini amalga oshirish davrida, davlat va nodavlat tibbiyot muassasalarining tibbiyot va boshqa xodimlarini jalb qilgan holda koronavirus infeksiyasi tarqalishiga qarshi kurashish boʻyicha epidemiyaga qarshi vaqtinchalik otryadlarni tashkil etish huquqi berilsin. 7. Belgilansinki, karantin tadbirlarini amalga oshirish davrida vaqtinchalik otryadlar tarkibiga jalb etilgan: davlat tibbiyot muassasalari xodimlarining asosiy ish joyidagi mehnatga haq toʻlash tartibi, shartlari va miqdorlari saqlanib qoladi; nodavlat tibbiyot muassasalari xodimlarining mehnati uchun toʻlovlar, zarur hollarda, davlat tibbiyot muassasalaridagi tegishli lavozim va toifadagi xodimlar uchun belgilangan shartlar va miqdorlarda sanitariya-epidemiologiya xizmatlariga koronavirus infeksiyasining tarqalishiga qarshi kurashish uchun Jamgʻarmadan ajratiladigan mablagʻlar hisobidan amalga oshiriladi; davlat va nodavlat tibbiyot muassasalari hamda Agentlik va Davlat inspeksiyasi, shuningdek, ularning hududiy boʻlinmalari xodimlari oylik lavozim maoshiga 6 foiz miqdorida har kunlik qoʻshimcha toʻlovlar sanitariya-epidemiologiya xizmatlariga koronavirus infeksiyasining tarqalishiga qarshi kurashish uchun Jamgʻarmadan ajratiladigan mablagʻlar hisobidan amalga oshiriladi. 8. Oʻzbekiston Respublikasi Sogʻliqni saqlash vazirligi bir oy muddatda manfaatdor vazirlik va idoralar bilan birgalikda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 9. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Xalqaro shartnomaga qoʻshilish toʻgʻrisida
(resolution, 2020-04-24)

1. Vaqtincha olib kirish toʻgʻrisidagi konvensiyaga (1990-yil 26-iyun, Istanbul) uning quyidagi ilovalarini qabul qilib qoʻshilinsin: A-ilova. “Vaqtincha olib kirish hujjatlari toʻgʻrisida (A.T.A karnetlari va C.P.D karnetlari)”; V.1-ilova. “Koʻrgazmalar, yarmarkalar, konferensiyalar yoki shu kabi tadbirlarda namoyish qilish yoxud foydalanish uchun tovarlar toʻgʻrisida”; V.2-ilova. “Professional asbob-uskuna toʻgʻrisida”; V.3-ilova. “Tijorat operatsiyasi munosabati bilan olib kirilgan konteynerlar, poddonlar, oʻramlar, namunalar va boshqa tovarlar toʻgʻrisida”; V.5-ilova. “Taʼlim, ilmiy yoki madaniy maqsadlarda olib kirilgan tovarlar toʻgʻrisida”; V.6-ilova. “Sayohatchilarning shaxsiy buyumlari va sport maqsadlarida olib kirilgan yuklarga tegishli ilova”. 2. Quyidagilar: Oʻzbekiston Respublikasi Davlat bojxona qoʻmitasi mazkur xalqaro shartnomani amalga oshirish uchun masʼul boʻlgan vakolatli organ etib belgilansin; Oʻzbekiston Respublikasi Savdo-sanoat palatasi vaqtincha olib kirish toʻgʻrisidagi hujjatlarni berish uchun masʼul boʻlgan va vaqtincha olib kirish shartlari buzilgan taqdirda bojxona toʻlovlarini toʻlash boʻyicha kafolatlovchi vakolatli tashkilot etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasining mazkur xalqaro shartnomaga qoʻshilganligi hamda uni amalga oshirish uchun masʼul boʻlgan vakolatli organ toʻgʻrisida, vaqtincha olib kirish toʻgʻrisidagi hujjatlarni berish uchun masʼul boʻlgan va vaqtincha olib kirish shartlari buzilgan taqdirda bojxona toʻlovlarini toʻlash boʻyicha kafolatlovchi vakolatli tashkilot toʻgʻrisida depozitariyga tegishli bildirishnoma yoʻllasin. 4. Oʻzbekiston Respublikasi Davlat bojxona qoʻmitasi ikki oy muddatda Vaqtincha olib kirish toʻgʻrisidagi konvensiyani (1990-yil 26-iyun, Istanbul) qoʻllash tartibi toʻgʻrisidagi nizomni belgilangan tartibda tasdiqlasin. 5. Oʻzbekiston Respublikasi Vazirlar Mahkamasi va tegishli vazirlik hamda idoralarning rahbarlari ushbu xalqaro shartnoma Oʻzbekiston Respublikasi uchun kuchga kirgandan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasinlar. 6. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish toʻgʻrisida (Oʻzbekiston Respublikasining 2019-yil 5-sentabrdagi “Xavfsizlik va mudofaa sohasidagi qonun hujjatlari takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi OʻRQ-564-son Qonuni)
(decree, 2026-02-10)

Oʻzbekiston Respublikasining 2019-yil 5-sentabrdagi “Xavfsizlik va mudofaa sohasidagi qonun hujjatlari takomillashtirilishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi OʻRQ-564-son Qonuniga muvofiq, shuningdek, Oʻzbekiston Respublikasi Mudofaa vazirligining tashkiliy tuzilishi hamda Oʻzbekiston Respublikasi fuqarolarning harbiy xizmatni oʻtash tartibini takomillashtirish maqsadida: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirish va qoʻshimchalar kiritilsin. 2. Belgilansinki, ilovaning 3-bandi 2020-yil 1-iyuldan eʼtiboran kuchga kiradi. 3. Mazkur Farmonning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin. 1. Oʻzbekiston Respublikasi Prezidentining 1996-yil 9-oktabrdagi PF-1572-son Farmoni bilan tasdiqlangan Oʻzbekiston Respublikasi Qurolli Kuchlarida intizomiy qism toʻgʻrisidagi nizomda: 2-banddagi “harbiy qasamyod” soʻzlari “Vatanga qasamyod” soʻzlari bilan almashtirilsin; 40-bandning birinchi xatboshisidagi “Harbiy qasamyodga” soʻzlari “Vatanga qasamyodga” soʻzlari bilan almashtirilsin. 2. Oʻzbekiston Respublikasi Prezidentining 2007-yil 14-sentabrdagi PQ-694-son qarori bilan tasdiqlangan Oʻzbekiston Respublikasi Qurolli Kuchlari harbiy xizmatchilarini uy-joy bilan taʼminlash tartibi toʻgʻrisidagi nizomning rus tilidagi matni 31-bandidagi “voyennix kafedr” soʻzlari “uchebnix podrazdeleniy voyennoy podgotovki” soʻzlari bilan almashtirilsin. 5. Oʻzbekiston Respublikasi Prezidentining 2017-yil 29-noyabrdagi PQ-3413-son qarori bilan tasdiqlangan Ichki ishlar organlarida xizmatni oʻtash tartibi toʻgʻrisidagi nizomning 19-bandi uchinchi xatboshisidagi “Mudofaa vazirligi Serjantlar tayyorlash maktabini” soʻzlari “Qurolli Kuchlari Kichik mutaxassislarni tayyorlash markazini” soʻzlari bilan almashtirilsin. 6. Oʻzbekiston Respublikasi Prezidentining 2018-yil 4-avgustdagi “Oʻzbekiston Respublikasi Qurolli Kuchlari harbiy xizmatchilarining maʼnaviy-maʼrifiy saviyasini oshirish tizimini tubdan takomillashtirish toʻgʻrisida”gi PQ-3898-son qaroriga 1-ilovaning 8-bandi oʻn uchinchi xatboshisidagi “harbiy kafedralarida” soʻzlari “harbiy tayyorgarlik oʻquv boʻlinmalarida” soʻzlari bilan almashtirilsin. 7. Oʻzbekiston Respublikasi Prezidentining 2018-yil 25-dekabrdagi “Oʻzbekiston Respublikasi Qurolli Kuchlarida tinchlik va urush davrida tibbiy koʻrikdan oʻtkazish toʻgʻrisidagi nizomni tasdiqlash haqida”gi PQ-4076-son qaroriga 1-ilovaning 7-bandi “l” kichik bandi “harbiy taʼlim fakultetlari” soʻzlaridan keyin “harbiy tayyorgarlik oʻquv markazlari” soʻzlari bilan toʻldirilsin.
“Avtomatlashtirilgan hisob-kitob (billing) tizimini oʻzgartirish” investitsiya loyihasi boʻyicha texnik-iqtisodiy asoslarining asosiy texnik-iqtisodiy parametrlarini tasdiqlash toʻgʻrisida
(resolution, 2020-04-22)

Respublikamizda zamonaviy axborot-kommunikatsiya texnologiyalarini jadal rivojlantirish uchun shart-sharoitlar yaratish maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Prezidentining “Axborot texnologiyalari va kommunikatsiyalari sohasini yanada takomillashtirish chora-tadbirlari toʻgʻrisida” 2018-yil 19-fevraldagi PF-5349-son Farmoniga muvofiq “COSCOM” masʼuliyati cheklangan jamiyati (keyingi oʻrinlarda — “COSCOM” MChJ) tomonidan “Avtomatlashtirilgan hisob-kitob (billing) tizimini oʻzgartirish” investitsiya loyihasi (keyingi oʻrinlarda — investitsiya loyihasi) amalga oshirilayotganligi; investitsiya loyihasi Oʻzbekiston Respublikasi Prezidentining “Oʻzbekiston Respublikasining 2020 — 2022-yillarga moʻljallangan investitsiya dasturini amalga oshirish chora-tadbirlari toʻgʻrisida” 2020-yil 9-yanvardagi PQ-4563-son qarorining 7-ilovasiga asosan 2020 — 2022-yillarda amalga oshirilishi belgilanganligi; investitsiya loyihasining umumiy qiymati 47 834,3 ming AQSh dollari ekvivalenti, shu jumladan, 28 500,0 ming AQSh dollari-litsenziyalar va avtomatlashtirilgan hisob-kitob tizimini (BSS) qoʻllab-quvvatlash (keyingi oʻrinlarda — 1-bosqich), 19 334,3 ming AQSh dollari-uskuna (apparatli taʼminot) va uchinchi shaxslar tomonidan yetkazib beriladigan dasturiy taʼminotning (keyingi oʻrinlarda — 2-bosqich) shartnoma qiymati va boshqa sarf-xarajatlar uchun ajratilganligi; 1-bosqich doirasida oʻtkazilgan tender yakunlari boʻyicha tender gʻolibi “Neksayn” AJ (Rossiya Federatsiyasi) va “COSCOM” MChJ oʻrtasida shartnoma imzolanganligi; 2-bosqich doirasida 2020-yil may va iyun oylarida “COSCOM” MChJ tomonidan tender eʼlon qilinishi va uning natijalariga koʻra tender gʻolibi bilan shartnoma(lar) tuzilishi rejalashtirilganligi; investitsiya loyihasini moliyalashtirish manbai etib “COSCOM” MChJning oʻz mablagʻlari belgilanganligi maʼlumot uchun qabul qilinsin. 2. “Avtomatlashtirilgan hisob-kitob (billing) tizimini oʻzgartirish” investitsiya loyihasi boʻyicha texnik-iqtisodiy asoslarining asosiy texnik-iqtisodiy parametrlari ilovaga muvofiq tasdiqlansin. 3. Mazkur qarorning ijrosini nazorat qilish Oʻzbekiston Respublikasi Davlat aktivlarini boshqarish agentligi direktori S.X. Bekenov zimmasiga hamda Oʻzbekiston Respublikasi Vazirlar Mahkamasining Telekommunikatsiyalar, IT-texnologiyalar va innovatsion faoliyatni rivojlantirish, axborot xavfsizligini taʼminlash masalalari kotibiyatiga yuklansin.
Muborak Ramazon oyini munosib tarzda oʻtkazish toʻgʻrisida
(resolution, 2020-04-20)

Xalqimiz asrlar davomida ezgulik, saxovat, sabr-qanoat, mehr-shafqat oyi sifatida nishonlab kelgan muborak Ramazon oyi bu yil butun dunyoda koronavirus infeksiyasi tarqalishi oqibatida yuzaga kelgan murakkab epidemiologik vaziyat davom etayotgan ogʻir bir davrga toʻgʻri kelmoqda. Ana shunday qiyin sharoitda ham muqaddas dinimiz buyurgan ibodat amallarini uyda, oila davrasida ado etib kelayotgan yurtimiz moʻmin-musulmonlari ushbu fazilatli oyni Yaratganning cheksiz rahmati va magʻfiratining belgisi sifatida, ertangi kunga katta ishonch va xursandchilik bilan kutib olmoqda. Muborak Ramazon oyining jamiyatimizdagi maʼnaviy-ruhiy barqarorlikni mustahkamlash, hozirgi murakkab sinov va mashaqqatlarni xalqimiz, butun jahon ahli bilan oʻzaro birlik va hamjihatlikda yengib oʻtishdagi ahamiyatini inobatga olgan holda hamda muqaddas islom dinining insonparvarlik mohiyatini, uning tinchlik, bagʻrikenglik, shukronalik kabi oliyjanob gʻoyalarini keng targʻib etish, diniy-maʼrifiy, madaniy qadriyatlarimizni asrab-avaylash va ulugʻlash maqsadida: 1. 2020-yil muborak Ramazon oyining boshlanishi 24-aprel kuniga toʻgʻri kelishi haqidagi Oʻzbekiston musulmonlari idorasining axboroti maʼlumot uchun qabul qilinsin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Mahalla va oilani koʻllab-quvvatlash vazirligi hamda boshqa jamoat tashkilotlari oʻzaro hamkorlikda Ramazon oyining karantin qoidalariga qatʼiy rioya qilgan holda, uy sharoitida, oila davrasida oʻtkazilishi uchun zarur sharoitlarni yaratishga yoʻnaltirilgan barcha chora-tadbirlarni amalga oshirsin. Ayniqsa, yordamga muhtoj va ehtiyojmand shaxslarni har tomonlama qoʻllab-quvvatlash, oilalar va mahallalarda mehr-oqibat va oʻzaro hurmat muhitini mustahkamlash bilan bogʻliq tashkiliy chora-tadbirlarni yanada kuchaytirishga alohida ahamiyat berilsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga mavjud epidemiologik sharoitdan kelib chiqib, diniy-maʼrifiy ruxdagi onlayn suhbat va maʼruzalar tashkil etish, bu yilgi Ramazon oyini uy sharoitida oʻtkazish bilan bogʻliq tadbirlarni yoritish tavsiya etilsin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin.
Oʻzbekiston Respublikasining “Fuqaro aviatsiyasida havo transporti qatnoviga xizmat koʻrsatish” aviatsiya qoidalariga (OʻzR AQ-71) oʻzgartirishlar kiritish haqida
(order, 2020-04-20)

Oʻzbekiston Respublikasi Prezidentining 2019-yil 1-fevraldagi PF-5647-son “Transport sohasida davlat boshqaruvi tizimini tubdan takomillashtirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2010-yil 9-dekabrdagi 136-son buyrugʻi (roʻyxat raqami 2194, 2011-yil 10-fevral) (Oʻzbekiston Respublikasi qonun hujjatlari toʻplami, 2011-y., 6-son, 55-modda) bilan tasdiqlangan Oʻzbekiston Respublikasining “Fuqaro aviatsiyasida havo transporti qatnoviga xizmat koʻrsatish” aviatsiya qoidalariga (OʻzR AQ-71) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 4-band quyidagi tahrirda bayon etilsin: “4. OʻANM Oʻzbekiston Respublikasi Transport vazirligi huzuridagi Fuqaro aviatsiyasi agentligi (bundan buyon matnda Agentlik deb yuritiladi) bilan kelishilgan holda samoviy hududda havo transporti qatnovini tashkillashtirilishini, dispetchyerlarning HTQBning namunali ish texnologiyalarini, HTQXK xizmati mutaxassislarining professional tayyorgarligiga boʻlgan talablarni, HTQXK tizimi usullarini, jarayonlarini va oʻtkazish layoqatining normativlarini, shu jumladan HTQXK tizimining lozim darajada ishlashini taʼminlash uchun zarur boʻlgan xodimlar soni miqdorini belgilaydi hamda Agentlik tomonidan belgilangan tartibda tasdiqlanadigan HTQXK dispetchyerlarini boshlangʻich tayyorlash va qayta tayyorlash dasturlarini ishlab chiqadi.”. 2. 57-banddagi “Davavianazorat” inspeksiyasi” degan soʻzlar “Agentlik” degan soʻzlar bilan almashtirilsin.
Soxta bankrotlik, bankrotlikni yashirish va qasddan bankrotlikka olib kelish alomatlarini aniqlash qoidalariga oʻzgartirish va qoʻshimchalar kiritish toʻgʻrisida
(resolution, 2020-04-15)

Oʻzbekiston Respublikasining “Bankrotlik toʻgʻrisida”gi Qonuniga oʻzgartish va qoʻshimchalar kiritish haqida”gi 2019-yil 13-dekabrdagi OʻRQ-594-son Qonuni hamda Oʻzbekiston Respublikasi Prezidentining “Bankrotlik taomillarini yanada soddalashtirish va sud boshqaruvchilari faoliyatini tubdan takomillashtirish chora-tadbirlari toʻgʻrisida” 2019-yil 1-fevraldagi PQ-4146-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2013-yil 14-avgustdagi 224-son qarori (Oʻzbekiston Respublikasi QT, 2013-yil, 8-son, 54-modda) bilan tasdiqlangan Soxta bankrotlik, bankrotlikni yashirish va qasddan bankrotlikka olib kelish alomatlarini aniqlash qoidalariga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iktisodiyot va kambagʻallikni qisqartirish masalalari boʻyicha oʻrinbosari — Oʻzbekiston Respublikasi iqtisodiy taraqqiyot va kambagʻallikni qisqartirish vaziri D.A. Kuchkarov hamda Oʻzbekiston Respublikasi Davlat aktivlarini boshqarish agentligi direktori S.X. Bekenov zimmasiga yuklansin. 1. 1-band quyidagi tahrirda bayon qilinsin: “1. Mazkur qoidalar sud boshqaruvchisi tomonidan qarzdorning moliyaviy-xoʻjalik faoliyatini soxta bankrotlik, bankrotlikni yashirish va qasddan bankrotlikka olib kelish alomatlarini aniqlash yuzasidan tahlil qilish (keyingi oʻrinlarda — tahlil qilish) tartibini belgilaydi”. 2. 2-bandning ikkinchi xatboshisiga “yakka tartibdagi tadbirkor” soʻzlaridan keyin “, yoxud yakka tartibdagi tadbirkor maqomini yoʻqotgan jismoniy shaxs” soʻzlari qoʻshilsin. 3. 5-bandning “d”, “e”, “j”, “z” kichik bandlaridagi “qarzdorni bankrot deb eʼtirof etish toʻgʻrisida” soʻzlari “qarzdorning bankrotligi toʻgʻrisida ish qoʻzgʻatish haqida” soʻzlari bilan almashtirilsin. 4. 21-band quyidagi tahrirda bayon qilinsin: “21. Bankrotlikni yashirish alomatlari bankrotlik toʻgʻrisida ish qoʻzgʻatishdan oldingi davr mobaynida, shuningdek, bankrotlik taomillari jarayonida sud boshqaruvchisi tomonidan aniqlanadi”. 5. 35-bandning ikkinchi xatboshisiga “yakka tartibdagi tadbirkor,” soʻzlaridan keyin “yakka tartibdagi tadbirkor maqomini yoʻqotgan jismoniy shaxs” soʻzlari qoʻshilsin. 6. 37-bandning “v” kichik bandidagi “bankrotlikning tegishli tartibotini” soʻzlari “bankrotlik taomillarini” soʻzlari bilan almashtirilsin.
Oʻzbekiston Respublikasi Prezidentining ayrim hujjatlariga oʻzgartirish va qoʻshimchalar kiritish toʻgʻrisida
(resolution, 2025-12-27)

Davlat xaridlari tizimini takomillashtirish, davlat buyurtmachilarining masʼuliyatini oshirish, investitsiya loyihalarini samarali va oʻz vaqtida amalga oshirishni taʼminlash, shuningdek, byurokratik toʻsiqlarni qisqartirish maqsadida: 1. Oʻzbekiston Respublikasi Prezidentining ayrim hujjatlariga ilovaga muvofiq oʻzgartirish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. 4. Oʻzbekiston Respublikasi Prezidentining 2018-yil 25-dekabrdagi “Ishlab chiqarish quvvatlarini modernizatsiya qilish, sanoat tarmoqlarini texnik va texnologik jihatdan qayta jihozlash jarayonini jadallashtirish chora-tadbirlari toʻgʻrisida”gi PQ-4077-son qarori 2-bandi “a” kichik bandining ikkinchi xatboshi quyidagi tahrirda bayon etilsin: “tovarlar (ishlar, xizmatlar) xarid qilishga boʻlgan texnik topshiriqlarni Oʻzbekiston Respublikasi Iqtisodiy taraqqiyot va kambagʻallikni qisqartirish vazirligi huzuridagi Loyihalar va import kontraktlarini kompleks ekspertiza qilish markazida majburiy ekspertizadan oʻtkazish toʻgʻrisida, Oʻzbekiston Respublikasi Tiklanish va taraqqiyot jamgʻarmasi mablagʻlari hisobidan moliyalashtiriladigan (birgalikda moliyalashtiriladigan) holatlar bundan mustasno;”. 5. Oʻzbekiston Respublikasi Prezidentining 2019-yil 10-yanvardagi “Oʻzbekiston Respublikasi Iqtisodiyot va sanoat vazirligi faoliyatini tashkil etish toʻgʻrisida”gi PQ-4105-son qarorining 4-bandida: beshinchi xatboshi chiqarib tashlansin; oltinchi — sakkizinchi xatboshilar tegishli ravishda beshinchi — yettinchi xatboshilar deb hisoblansin. 6. Oʻzbekiston Respublikasi Prezidentining 2019-yil 5-dekabrdagi “Davlat xaridlari tizimini yanada takomillashtirish va davlat xaridlari jarayoniga tadbirkorlik subyektlarini keng jalb qilish chora-tadbirlari toʻgʻrisida”gi PQ-4544-son qarori 1-bandining ikkinchi xatboshidagi “oʻn besh” soʻzlari “oʻn” soʻzi bilan almashtirilsin.